KOMMISSIONENS FORORDNING (EF) Nr. 1058/98 af 20. maj 1998 om fastsættelse af, i hvilken udstrækning ansøgninger om udstedelse af importrettigheder, der er indgivet i henhold til forordning (EF) nr. 546/98, og som vedrører toldkontingentet for visse oksekødsprodukter med oprindelse i Den Tidligere Jugoslaviske Republik Makedonien, kan efterkommes
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 546/98 af 10. marts 1998 om fastsættelse for 1998 af gennemførelsesbestemmelser for importordningen for visse oksekødsvarer fastsat i Rådets afgørelse 97/831/EF (1), ændret ved forordning (EF) nr. 853/98 (2), særlig artikel 4, og
ud fra følgende betragtninger:
I artikel 1, stk. 1, forordning (EF) nr. 546/98 er det fastsat, hvor stor en mængde af visse oksekødsprodukter med oprindelse i Den Tidligere Jugoslaviske Republik Makedonien der kan importeres på særlige betingelser i 1998;
i artikel 4 i forordning (EF) nr. 546/98 er det fastsat, at de mængder, der ansøges om, kan nedsættes; de ansøgninger, der er indgivet, overstiger langt de disponible mængder; under hensyn hertil og for at sikre en ligelig fordeling af de disponible mængder bør de mængder, der er ansøgt om, nedsættes forholdsmæssigt -
UDSTEDT FØLGENDE FORORDNING:
Artikel 1
Ansøgningerne om importrettigheder, der er indgivet i henhold til artikel 3 i forordning (EF) nr. 546/98, imødekommes op til 0,4056 % af den mængde, der er ansøgt om.
Artikel 2
Denne forordning træder i kraft den 21. maj 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. maj 1998.